ΓΡΑΠΤΗ ΕΡΩΤΗΣΗ E-0449/02

υποβολή: Christopher Heaton-Harris (PPE-DE) προς την Επιτροπή

(21 Φεβρουαρίου 2002)

Θέμα: Το Ευρωπαϊκό Λόμπι Γυναικών

Πόσα χρήματα εισέπραξε το Ευρωπαϊκό Λόμπι Γυναικών (EWL) από το πρόγραμμα Daphne σε καθένα από τα προηγούμενα έτη·

Τυγχάνει το EWL ευνοϊκότερης μεταχείρισης από τις άλλες γυναικείες οργανώσεις·

Παρέχει η Ευρωπαϊκή Επιτροπή οικονομική στήριξη και σε άλλες οργανώσεις εκτός από το EWL, ούτως ώστε να μπορούν να ασκούν πιέσεις στους Ευρωπαίους πολιτικούς, προκειμένου να διασφαλίσουν τις πιστώσεις που προορίζονται ήδη για αυτές ή να επιτύχουν αύξηση αυτών των πιστώσεων·

Απάντηση της κυρίας Διαμαντοπούλου εξ ονόματος της Επιτροπής

(5 Απριλίου 2002)

Το Ευρωπαϊκό Φόρουμ Γυναικών απένειμε τις ακόλουθες επιχορηγήσεις στο πλαίσιο του προγράμματος Daphne (Γραμμή του προϋπολογισμού B5-802):

- 1999/DAP/050 — Pour mettre fin la violence envers les femmes: changes de bonnes pratiques (Για την εξάλειψη της βίας κατά των γυναικών: ανταλλαγές ορθών πρακτικών) — Ποσό επιχορήγησης: 78,373·

- 2000/DAP/046 — Briser le silence: campagnes concernant la violence envers les femmes (Για να σπάσει η σιωπή: εκστρατείες ενημέρωσης σχετικά με τη βία κατά των γυναικών — Ποσό επιχορήγησης: 110,000·

- 2001/DAP/011 — Briser le silence: Mise en place d'un observatoires europens sur la violence envers les femmes (Για να σπάσει η σιωπή: δημιουργία ευρωπαϊκών παρατηρητηρίων για τη βία κατά των γυναικών) (2ετές σχέδιο) — Ποσό επιχορήγησης το 2001: 125,000 — Ποσό επιχορήγησης το 2002: 125,000.

Σύνολο επιχορηγήσεων 1999-2002: 438,373.

Το Ευρωπαϊκό Φόρουμ Γυναικών (ΕΦΓ) συγκαταλέγεται μεταξύ των οργανώσεων που προωθούν την ιδέα της ευρωπαϊκής κοινωνίας των πολιτών και επωφελούνται κοινοτικής επιδότησης βάσει του κεφαλαίου A-30 του προϋπολογισμού. Όπως αναφέρεται στο σχόλιο της γραμμής του προϋπολογισμού A-3037, που εγκρίθηκε από το Κοινοβούλιο, το ΕΦΓ αποτελεί απαραίτητο συμπαραστάτη των κοινοτικών ενεργειών που απευθύνονται στις γυναίκες. Η Επιτροπή θεωρεί συνεπώς ως εντελώς φυσικό ότι μια τέτοια οργάνωση μπορεί, με την προϋπόθεση ότι τηρεί τους προβλεπόμενους όρους και τις διαδικασίες για την πρόσκλησηποβολής προτάσεων που δημοσιεύονται κάθε χρόνο, να συμμετάσχει στο πρόγραμμα Daphne για την ανάπτυξη προληπτικών μέτρων για την καταπολέμηση της βίας κατά των παιδιών, των εφήβων και των γυναικών.

Σε γενικές γραμμές, οι επιδοτήσεις του κεφαλαίου A-30 προορίζονται για τη χρηματοδότηση ανεξάρτητων οργανώσεων ευρωπαϊκού ενδιαφέροντος και συμβάλλουν στη χρηματοδότηση οργανισμών ή σχεδίων που έχουν ως στόχο την προώθηση της ιδέας της ευρωπαϊκής κοινωνίας του πολίτη, στο πλαίσιο της τήρησης των αρχών της συνθήκης ΕΚ. Οι οργανώσεις που λαμβάνουν αυτές τις επιδοτήσεις πρέπει να τηρούν τις αρχές του οδηγού για τις επιδοτήσεις. Σε περίπτωση που αυτό αντιτίθεται στις αρμοδιότητες της όσον αφορά την εκτέλεση του προϋπολογισμού, η Επιτροπή φροντίζει να τηρούνται τα σχόλια που συνοδεύουν αυτές τις γραμμές και που αντικατοπτρίζουν κυρίως τη βούληση της επί του προϋπολογισμού αρχής δηλαδή του Ευρωπαϊκού Κοινοβουλίου. Αυτό γίνεται εμφανές κυρίως στη δέσμευση ποσών για ορισμένες γραμμές του προϋπολογισμού, την οποία η Επιτροπή προσπαθεί να σεβαστεί, μολονότι έχει αντιρρήσεις.